OzLabs/hebrew-wiki-articles huggingface dataset:
דני גולן (מאמן)

דניאל (דני) גולן (14 באוקטובר 1959 – 18 בפברואר 2024) היה מאמן כדורגל ישראלי.

==קריירה==
גולן היה בצעירותו כדורגלן ושיחק בתפקיד הבלם, אך פרש בגיל צעיר, היגר לברצלונה ושימש כבעלים של מסעדה. במהלך שנות ה-90 של המאה ה-20 חזר לישראל, עשה קורס מאמנים, ובשנת מונה לעוזרו של ניר קלינגר בבית"ר באר שבע.

בשנת מונה למאמן הפועל מגדל העמק, שהייתה קבוצת הבוגרים הראשונה שלו, אך כעבור זמן קצר סיים את תפקידו. במהלך עונת מונה למאמן מכבי צור שלום בה אימן שנה. לאחר מכן אימן את מכבי עירוני קריית אתא, ולאחר מכן אימן בשני קדנציות את הפועל נצרת עילית. בין שני הקדנציות התאחד עם קלינגר, כאשר האחרון שימש כעוזר מאמן בנאה סלמיס פמגוסטה הקפריסאית. בקיץ חתם בהפועל אשקלון, אותה אימן עד ינואר של אותה שנה. כעבור שנה מונה למאמן הפועל רמת גן, שהייתה אז במקום הלפני האחרון בליגה, אולם לאחר שגולן לקח את המושכות, סיימה הקבוצה במקום ה-6, והמשיך לאמן את הקבוצה גם בעונה שאחריה.

במרץ עבר לאמן את מכבי פתח תקווה מליגת העל עד לסיום העונה.

בדצמבר התאחד בשלישית עם קלינגר, כאשר שניהם חתמו בהפועל חיפה, אולם הפעם גולן כמאמן ראשי וקלינגר כמנהל מקצועי. משחק השיא שלו היה הניצחון 3–0 בדרבי, שהיה הראשון של הפועל, אחרי שלוש שנים ומאז המעבר לאצטדיון סמי עופר. במרץ סיים את תפקידו במועדון.

בנובמבר מונה למאמן הפועל פתח תקווה, אותה אימן 3 חודשים בלבד, וכעבור ימים אחדים חזר לקדנציה שנייה בהפועל רמת גן.

==חיים אישיים==
גולן התגורר ברמת ישי. בנו הוא הכדורגלן עידן גולן, אותו ליווה דני בשנותיו האחרונות כאשר האחרון שיחק ברומניה.

ב-18 בפברואר 2024 הלך לעולמו לאחר שלקה בדום לב.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:מאמני כדורגל ישראלים
קטגוריה:מאמני הפועל אשקלון
קטגוריה:מאמני הפועל רמת גן
קטגוריה:מאמני מכבי פתח תקווה
קטגוריה:מאמני הפועל חיפה
קטגוריה:מאמני הפועל פתח תקווה
קטגוריה:מהגרים לספרד
קטגוריה:ישראלים שנולדו ב-1959
קטגוריה:ישראלים שנפטרו ב-2024
רותי טננולד

רותי טננולד (נולדה ב-1978) היא סופרת חרדית ישראלית.

== ביוגרפיה ==
גדלה במשפחה חרדית ליטאית, הוריה גדלו במשפחות דתיות־לאומיות. סבתה היא המשוררת אביבה סגל. בצעירותה למדה במוסדות לימוד חרדיים.<ref name=":0"></ref>

היא החלה לכתוב כאשר סבתה מסרה לה יומן שכתבה במהלך מלחמת העולם השנייה אותו תרגמה לעברית. היא החלה לכתוב כתחביב כאשר שאבה השראה מהסופרת לוסי מונטגומרי.<ref name=":0" />

בעבר הייתה מורה למתמטיקה, אך כאשר ספריה החלו לצאת לאור החליטה לעזוב את ההוראה ולעסוק בכתיבה בלבד.<ref name=":0" />

סיפוריה הם ספרים לנוער העוסקים בעיקר בתקופת מלחמת העולם השנייה.<ref name=":0" /> ספרה "הדוד הטוב של רולי" נלמד בבתי הספר של החינוך החרדי, מטעם משרד החינוך.<ref></ref>

=== חיים אישיים ===
אם לשמונה וסבתא לנכדה. גרה ברכסים. בן דודה הוא העיתונאי עמית סגל.<ref name=":0" />

== ספריה ==
=== סדרת ניחוח של פעם ===
* הדוד הטוב של רולי, הוצאת יפה נוף, 2006 
* בזכותך ילדה, הוצאת יפה נוף 2011
* אחות קטנה, הוצאת יפה נוף, 2013 תורגם לאנגלית ב-2014 בהוצאת פלדהיים
* תשמעי סיפור, הוצאת יפה נוף, 2014 
* ילדים שלי לתמיד - סיפורם של חמישה ילדים אסופים, הוצאת יפה נוף, 2015
* משפחה אחת גדולה: המשך קורותיהם של האסופים, הוצאת יפה נוף,2016
* שלנו את סרינה, הוצאת יפה נוף, 2010, תורגם לאנגלית ב-2018 בהוצאת פלדהיים
* אל תלכי: חמישה סיפורים, הוצאת יפה נוף, 2019
* היי לי לבת, הוצאת יפה נוף 2020
* חברתי רחלה, הוצאת יפה נוף 2021
* היא תשוב לנגן, הוצאת יפה נוף 2022
* סינקה, הוצאת יפה נוף 2023

=== ספרים עצמאיים ===
*מה חסר בגננו הנחמד? הוצאת יפה נוף, 2005
*סיפור ג`ינג`י, הוצאת דני ספרים, 2005
*סיפור ג'ינג'י 2, הוצאה עצמית, 2008
*טלי, הילדה מהבית על החוף, הוצאת יפה נוף,2017
*הילד עם הכובע, הוצאת יפה נוף, 2019

== קישורים חיצוניים ==
* [https://merhav.nli.org.il/primo-explore/search?query=any,contains,%22רותי%20טננולד%22&tab=unified_tab&search_scope=uni&vid=NLI&lang=iw_IL&offset=0&fromRedirectFilter=true&utm_source=www.hamichlol.org.il&utm_medium=referral&utm_campaign=%22רותי%20טננולד%22&utm_content=מרחב רותי טננולד] באתר הספרייה הלאומית

== הערות שוליים ==

קטגוריה:חרדיות ישראליות
קטגוריה:סופרות ישראליות
קטגוריה:סופרים ישראלים
קטגוריה:סופרים חרדים
קטגוריה:סופרות חרדיות ישראליות
קטגוריה:סופרים חרדים ישראלים
קטגוריה:ישראליות שנולדו ב-1978
קטגוריה:ישראלים שנולדו ב-1978
הימנטה ביסוואה סמה

הימנה ביסואה סמה (באסאמית: হিমন্ত বিশ্ব শৰ্মা; נולד ב־1 בפברואר 1969) הוא פוליטיקאי הודי המכהן כראש השרים של אסאם מטעם מפלגת העם ההודית, אליה חבר ב־2015 לאחר שעזב את הקונגרס הלאומי ההודי.

== ביוגרפיה ==
הימנה ביסוואה סמה נולד ב־1 בפברואר 1969 ב שבאסאם לקליש נאת' סמה ומרינליני דוי. סמה למד ב במדעי המדינה ב־1992, כשבין 1991 ל־1992 שימש כמזכיר הכללי של אגודת הסטודנטים במכללה. ולאחר מכן למד משפטים ועסק בעריכת דין בבית המשפט הגבוה של גוואהטי.

סמה הצטרף ל בשנות התשעים, והיה חבר במפלגה במשך 23 שנים.

סמה נבחר לראשונה ל בבחירות ב־2001 מטעם הקונגרס הלאומי ההודי, ב־2002 מונה לשר בממשלת אסאם, והחזיק במשרות שונות בממשלת המדינה. בבחירות ב־2006 ו־2011 נבחר מחדש לאספה.

ביולי 2014 התפטר סמה ממשלת אסאם, לאחר תביעתו למינויו לראש השרים במקום ראש השרים המכהן בטענה לתמיכת מרבית חברי האספה מטעם המפלגה, אך רהול גנדי סירב לתמוך בו.

באוגוסט 2015 הצטרף סמה למפלגת העם ההודית.

במאי 2016 הקימה מפלגת העם ההודית את , קואליציית־בת של הברית הדמוקרטית הלאומית בצפון-מזרח הודו, כשסמה מהווה את כוח העיקרי ביוזמה מונה לעמוד בראשה. סמה מילא תפקיד חשוב בהקמת ממשלות של המפלגה במדינות נוספות: ארונאצ'ל פרדש, נאגאלנד, טריפורה, מניפור ומגהלאיה.

בבחירות באסאם במאי 2016 נבחר סמה מחדש לאספה מטעם מפלגת העם ההודית, שלראשונה הקימה ממשלה במדינה. סמה מונה לשר בממשלה זו.

לאחר הבחירות באסאם ב־2021 מונה סמה לראש השרים במדינה, והוא הושבע לתפקיד ב־10 במאי 2021.

== קישורים חיצוניים ==

 

== הערות שוליים ==

קטגוריה:ראשי ממשלות המדינות והטריטוריות של הודו
קטגוריה:ראשי שרים מטעם מפלגת העם ההודית
קטגוריה:חברי הקונגרס הלאומי ההודי
קטגוריה:אסאם
קטגוריה:משפטנים הודים
קטגוריה:ילידי 1969
שזיף מצופה שוקולד

שזיפים בשוקולד מבית המותג Wawel
שזיפים מצופים בשוקולד, הידועים גם כשזיפים בשוקולד (בפולנית: śliwka w czekoladzie; ברוסית: чернослив в шоколаде), הם סוג של ממתק: ממתק שוקולד עם שזיף מיובש שלם כמילוי.

== מאפיינים ==

שזיף מבושל או שזיף מיובש מצופה בשוקולד הוא מעדן פולני טיפוסי.<ref>[http://www.whitehavennews.co.uk/news/polish-food-range-launched-1.187581?referrerPath=news Whitehaven News | News | Polish food range launched] </ref> <ref>[http://www.thisischeshire.co.uk/news/1086156.poles_polish_off_gareths_eastern_delights/ Poles polish off Gareth's eastern delights (From This Is Cheshire)]</ref> יחד עם משמשים מיובשים שהוכנו באופן דומה, שזיפים מיובשים מצופים בשוקולד הם מוצר קונדיטוריה מסורתי מקובל גם ברוסיה ובאוקראינה.<ref name="findfood.ru">[http://findfood.ru/product/konfety-chernosliv-v-shokolade Конфеты чернослив в шоколаде. Калорийность и состав чернослива в шоколаде]. FindFood.ru (in Russian)</ref>

== וריאציות ==
שזיפים מאודים מצופי שוקולד או שזיפים מבושלים מצופים בקרם שוקולד הם אפשריות נוספות,<ref>[https://books.google.com/books?id=MeDf6psU6QEC&pg=PT548 Ready, Steady, Cook 365: A recipe for every day of the year - Various]. p. 548.</ref> לפעמים עם שקדים קלויים או אגוזי מלך במרכז הממתק.<ref name="food.com">[http://www.food.com/recipe/sliwka-naleczowska-w-czekoladzie-polish-chocolate-plums-477976 Sliwka Naleczowska W Czekoladzie - Polish Chocolate Plums recipe] Food.com</ref> אגוזים מרוסקים יכולים לשמש כתוספת.<ref name="food.com" />

== לקריאה נוספת ==
* דובדבן מצופה שוקולד
* צימוקים מצופים בשוקולד
* פרי מצופה בשוקולד
* רשימת מזונות מצופים בשוקולד
* רשימת מנות שזיפים

== הערות שוליים ==

קטגוריה:מאכלי שזיפים
קטגוריה:המטבח הפולני
ניר זליחובסקי

ניר זליחובסקי (נולד ב-1 ביוני 1983) הוא שחקן ישראלי.

== ביוגרפיה ==
את ילדותו העביר ברמת גן ובשווייץ. מגיל צעיר ניגן בפסנתר, במפוחית, ובגיטרה. למד בחוג לתיאטרון לנוער ביפו.<ref name=":2"></ref> 

שירת בצבא בתיאטרון צה"ל. במהלך שירותו הצבאי נאלץ לוותר על התפקיד של זוהר להט בסדרה "השיר שלנו" כי צה"ל סירב לתת לו אישור עבודה, מה שגרם לו לקצר את שירותו הצבאי.<ref name=":0"></ref><ref name=":1"></ref>

זליחובסקי למד משחק בבית ספר למשחק של ניסן נתיב (2009).<ref name=":0" />

== קריירה ==

=== בטלוויזיה ===
התפקיד הטלוויזיוני הראשון שלו היה בשנת 1995 כשהוא הופיע בקלטת הילדים "ילדיש" בתור ילד.

בשנת 2004 השתתף בעונה השנייה בטלנובלה של ערוץ 2 "אהבה מעבר לפינה" בה גילם את אייל מושא האהבה של דמותה של אגם רודברג.<ref name=":1" />

בשנת 2010 התארח בעונה השלישית של סדרת דרמת הפשע של HOT "הבורר" בתור עובד בחנות.<ref name=":0" />

בשנת 2011 גילם את דמותו של נאור בסרט "סרק".

בשנת 2014 התארח בעונה הראשונה של סדרת הדרמה של HOT "מתים לרגע" בתפקיד בעלה של מורן.

בשנת 2016 גילם את פול בסדרת הטלוויזיה "הרוסים".

בשנת 2018 שיחק ב-13 פרקים של העונה השנייה של הסדרה הקומית "איפה אתה חי?" בתפקיד גיא גורביץ'<ref name=":2" />. באותה השנה הופיע בסדרת הנוער "האוצר שלנו". 

=== בקולנוע ===
בשנת 2012 שיחק בסרט "רווקה פלוס" של דובר קוסאשווילי בתפקיד נדב, הגנן האנס.<ref name=":2" />

ב-2018 השתתף בסרט של הבמאי שמעון קבילי "The Way Out" המבוסס על סיפור חייו, בכיכובו של אקי אבני.

=== בתיאטרון ===
עם סיום לימודי המשחק בסטודיו של ניסן נתיב שיחק בתיאטרון אורנה פורת, בתיאטרון היהודי־ערבי ובתיאטרון הקאמרי.<ref name=":2" />

החל מ-2012 משחק בתיאטרון "הבימה" השתתף בהצגות שונות בתיאטרון, ביניהן: "מירל'ה אפרת", "הסוחר מוונציה", "אלוהים מחכה בתחנה", "העקומים" ועוד.

ב-2015 שיחק בתפקיד הראשי בהצגה "הבן הטוב" שכתב שי גולדן ועוסקת בחייו ובחיי אחיו.<ref name=":2" /> באותה השנה זכה בפרס הבטחת השנה, בטקס פרסי הבימה 2015.<ref></ref>

החל מ-2024 החל להשתתף בהצגה "האמיני יום יבוא" שמספרת על תולדות חייה של יפה ירקוני.<ref></ref>

== קישורים חיצוניים ==

* 
*[https://www.ishim.co.il/p.php?s=ניר+זליחובסקי ניר זליחובסקי], במיזם "אישים" לתיעוד היצירה הישראלית
* [https://www.imdb.com/name/nm1670979/?ref_=nv_sr_srsg_0_tt_0_nm_8_q_nir%2520z ניר זליחובסקי], במסד הנתונים הקולנועיים IMDb (באנגלית)
* [https://www.edb.co.il/name/n0012324/ ניר זליחובסקי], באתר "אידיבי", מאגר הידע העברי לקולנוע ישראלי ועולמי
* [https://cinemaofisrael.co.il/ניר-זליחובסקי/ ניר זליחובסקי], באתר ספר הקולנוע הישראלי

==הערות שוליים ==

קטגוריה:שחקני קולנוע וטלוויזיה ישראלים
קטגוריה:בוגרי תיאטרון צה"ל
קטגוריה:ישראלים שנולדו ב-1983
יהודי אזרבייג'ן (ארגון)

ארגון יהודי אזרבייג'ן הוא ארגון תרבותי יהודי שנרשם בוועד המרכזי הממלכתית של אזרבייג'ן לענייני דת ב-17 במאי 2002. אחת המטרות העיקריות שהארגון שם לעצמו הייתה, פיתוח קשרים עם כל הקהילות היהודיות באזרבייג'ן, לשיפור והעלאת המודעות של היהודים המקומיים ללימודי דת לעומת לימודים חילונים. הארגון מקושר לפדרציית הקהילות היהודיות של רוסיה ולקרן אור אבנר, התומכים בקהילות היהודיות ברחבי רוסיה והוא מזוהה עם חסידות חב"ד.

== פעילות הארגון ==
לדברי הרב שניאור סגל הרב הראשי של יהודי באקו, נכון לפברואר 2016 הקהילה היהודית באזרבייג'ן מנתה כ-30 אלף יהודים, כ-10% מהם מקיימים חיים יהודיים פעילים, רובם תושבי עיר הבירה באקו. הוא הוסיף שבאזרבייג'ן מתקיים חופש דת מלא והקהילה היהודית מקבלת תמיכה מהשלטונות. ארגון יהודי אזרבייג'ן נותן מענה ליהודים תושבי המדינה וליהודים שמגיעים כתיירים מישראל.<ref></ref> לדברי הרב שניאור סגל אף על פי שמדי שנה כ-150 יהודים עולים למדינת ישראל הקהילה לא קטנה כי בכל יום מתגלים יהודים המבקשים לחזור ליהדות מתוך משפחות שבהן הבעל מוסלמי והאישה יהודייה.<ref></ref><ref></ref>

בתאריך 25 באפריל 2003 בית הספר בשם "אור אבנר חב"ד" (באקו), נרשם במשרד המשפטים של אזרבייג'ן, על ידי ארגון יהודי אזרבייג'ן וקרן אור אבנר. עוד באותו יום הוציא משרד החינוך של אזרבייג'ן רישיון הוראה לבית הספר החדש.

הפעילות של ארגון יהודי אזרבייג'ן כוללת:
* קיום אירועים הקשורים לחגים דתיים יהודיים.
* מתן עזרה כלכלית לבתי יתומים, בתי אבות לקשישים ועניים.
* קיום כנסים דתיים, דיונים וימי עיון יהודיים.
* שיבוץ ושליחת נציגי נוער יהודים לבתי ספר דתיים.
* פעילויות למודעות תרבותית יהודית.
* תמיכה פונקציונלית לבית הספר של חב"ד אור אבנר (באקו).

==בית ספר אור אבנר חב"ד (באקו)==
הצגת המודל של בנייני קמפוס בית הספר אור אבנר, במעמד טקס הנחת אבן הפינה של הבניין המרכזי בבית ספר יום אור אבנר בבאקו. שני משמאל אישי העסקים [[לב לבייב]]
[[נשיא אזרבייג'ן אילהם אלייב מבקר בבית ספר חב"ד אור אבנר בעיר באקו, 2010. בין היתר נצפים מימין לשמאל: הרב ברל לזר, הנשיא אלייב, יו"ר הקונגרס היהודי האירו-אסייתי אהרון פרנקל, לב לבייב, הגברת הראשונה מהריבאן אלייבה והראשון לציון הרב שלמה משה עמאר]]
בית ספר יום אור אבנר הוא מתחם חינוכי שהוקם על ידי ארגון הקהילה היהודית הדתית בבאקו, קרן אור אבנר ונתמך גם על ידי משרד החינוך הישראלי במסגרת תוכנית חפציב"ה (הפועלת מאז ראשית שנות ה-90' במדינות ברית המועצות לשעבר ומבקשת להנחיל בקרב התלמידים זיקה לשפה העברית, להיסטוריה היהודית ולמדינת ישראל). בית הספר נרשם וקבל רישיון הוראה ב-25 באפריל 2003.

כחלק מאסטרטגיית אור אבנר חב"ד, מוקדשת תשומת לב מיוחדת לפיתוח תוכניות לימודים רוחניים ואינטלקטואליים של כל אחד מחברי הקהילה היהודית לצורך מעורבות נוספת בתשתיות החברתיות של אזרבייג'ן.

בבית הספר לומדים למעלה מ-290 תלמידים וכמעט 100 תלמידות.

בשנת 2016, ראש ממשלת ישראל בנימין נתניהו ביקר בבית הספר במהלך ביקורו באזרבייג'ן, נפגש עם הקהילה היהודית המקומית ונשא נאום בפני התלמידים.

== ראו גם ==
* יהודי אזרבייג'ן
* קהילת יהודי דרבנט
* יהודי הר
* קירמיזי קסבה
* אור אבנר

== קישורים חיצוניים ==
* 
* 
* 
* [https://web.archive.org/web/20070928165745/http://www.jewish.az/index.php?do=static&page=obshina הקהילה הדתית היהודית של באקו "יהודי אזרבייג'ן"] 

==הערות שוליים==

קטגוריה:באקו
קטגוריה:יחסי אזרבייג'ן–ישראל
קטגוריה:יהדות אזרבייג'ן
יונתן בר-אור (2007)

יונתן בר-אור (נולד ב-11 בפברואר 2007) הוא שחקן ישראלי.

==ביוגרפיה==
מגיל צעיר הוא לומד במגמת מוזיקה ובמגמת תיאטרון.

==קריירה==
בשנת 2018, התארח בתוכנית "מועדון לילה" בלויוו ארז טל בערוץ קשת 12.<ref></ref>

ב-2020 שיחק בהצגה "סיפור על אהבה וחושך" בתיאטרון החאן, המבוססת על ספר של עמוס עוז באותו השם.<ref name=":0"></ref><ref> בהצגה סיפור על אהבה וחושך 13 במרץ 2022</ref><ref></ref> בנוסף באותה שנה הופיע בפרסומות לסנפרוסט ולביגי.<ref></ref><ref></ref>

בשנת 2021 שיחק תפקיד משנה בסדרה "מלכת היופי של ירושלים", סדרה המבוססת על ספר באותו שם מאת שרית ישי לוי, בתפקיד דוד בצעירותו.

בשנת 2022 החל לשחק בתפקיד הראשי בתור רובי בסדרה "כראמל" המבוססת על סדרת ספרים באותו שם של הסופרת מאירה ברנע-גולדברג.<ref></ref><ref name=":0" /> על תפקידו היה מועמד לפרס השחקן הראשי הטוב ביותר בסדרת נוער בטקס פרסי נבחרי השנה של פרוגי.

בשנים 2023-2024 חזר לשחק את רובי בשתי העונות הבאות של כראמל.

בתחילת 2024 שיחק תפקיד אורח בסדרה "מה הבעיה?" של ערוץ zoom לצד ליאן בן ישי אשר הייתה לצידו גם בכראמל בתפקיד ג'יין.
==פילמוגרפיה==
===טלוויזיה===
{| class="wikitable
!שנה
!סדרה
!תפקיד
!הערות
|-
|2021
|מלכת היופי של ירושלים
|דויד (בצעירותו)
|תפקיד אורח
|-
|2022–הווה
|כראמל
|רובי ג'רום
|תפקיד ראשי
|-
|2024
|מה הבעיה?
| איתי
|תפקיד אורח
|}

==קישורים חיצוניים==

* 
* 
* 
* 
* 

== הערות שוליים ==

קטגוריה:שחקנים ישראלים
קטגוריה:ישראלים שנולדו ב-2007
אייזק סויר

אייזק סויר (באנגלית : Isaac Soyer ; 26 באפריל 1902 - 8 ביולי 1981) היה צייר ומחנך אמריקאי יליד רוסיה. עבודת האמנות שלו תיארה לעיתים קרובות אנשים ממעמד הפועלים בניו יורק.<ref></ref>

== ביוגרפיה ==
הוא נולד בשם יצחק שוער ב-26 באפריל 1902 ברוסיה. הוא היה הרביעי מבין שישה ילדים; אחיו התאומים הגדולים מוזס סויר ורפאל סויר היו גם הם ציירים. <ref></ref> אביהם, אברהם שוער, היה חוקר עברית, סופר ומורה, <ref></ref> גידל את ששת ילדיו בסביבה אינטלקטואלית שבה הושם דגש רב על עיסוקים אקדמיים ואמנותיים. אמם, בלה, הייתה רוקמת. בן דודם היה הצייר והמטאורולוג יהושע זלמן הולנד .<ref></ref> בשל הקשיים הרבים של האוכלוסייה היהודית באימפריה הרוסית, משפחת סויר נאלצה להגר בשנת 1912 לארצות הברית, שם התיישבה בסופו של דבר בברונקס . שם המשפחה השתנה משוער לסויר במהלך ההגירה. <ref></ref>

אייזק סויר למד באקדמיה הלאומית לעיצוב, קופר יוניון, והמשיך ללמוד בפריז ובמדריד. <ref></ref> <ref></ref>

סויר צייר דיוקנאות של חברים וקרובי משפחה, וסצנות מחיי מעמד הפועלים. הוא לימד שיעורים בפרויקט האמנות הפדרלי.<ref></ref>

עבודתו של סויר "סוכנות התעסוקה" (1937) חושפת את המציאות החברתית של שנות השפל הגדול. הוא הציג דמות של אישה שחורה ושלושה גברים לבנים שמחכים לראיון עבודה. <ref></ref> <ref></ref>

במהלך מלחמת העולם השנייה, סויר עבד במפעל למטוסים בבפאלו, ניו יורק. <ref>"Painters in War Plants". Magazine of Art. American Federation of Arts. 1944. p. 74.</ref>

סויר היה מחנך לאמנות במספר מוסדות. מ-1941 עד 1947 לימד בבית הספר לאמנות אולברייט באוניברסיטת באפלו; ומ-1947 עד 1971 בבית הספר לאמנות במוזיאון ברוקלין. <ref></ref> בנוסף לימד במכון לאמנות של באפלו, בית הספר לאמנות ניאגרה פולס, (1968), ליגת הסטודנטים לאמנות של ניו יורק (1969). <ref></ref>

=== מוות ומורשת ===
סויר מת מהתקף לב בבית החולים לנוקס היל ב-8 ביולי 1981, בגיל 79; הוא התגורר במנהטן באותה עת.

כמה מיצירותיו נמצאות באוספים של מוזיאונים ציבוריים, כגון מוזיאון ויטני לאמנות אמריקאית, מוזיאון ברוקלין, גלריית אולברייט-נוקס לאמנות, באפלו, ניו יורק ומוזיאון דאלאס לאמנות. <ref></ref>

==קישורים חיצוניים==
* 

== הערות שוליים ==

קטגוריה:ציירים אמריקאים
קטגוריה: ציירים יהודים
קטגוריה:יהודים שהיגרו מרוסיה לארצות הברית
קטגוריה:אמריקאים שנולדו ב-1902
קטגוריה:אמריקאים שנפטרו ב-1981
אנטונובקה (פרי)

250px
אנטונובקה (ברוסית: Антоновка; בפולנית: Antonówka) היא קבוצה של זני תפוחים שהבשלתם בסוף הסתיו או בתחילת החורף.

== מאפיינים ==
התפוחים הם בעלי טעם חומצי חזק שפופולריים ברוסיה, כולל בתקופת האימפריה הרוסית ובברית המועצות, כמו גם בפולין ובבלארוס.<ref></ref> הזן הרוסי הפופולרי ביותר הוא אנטונובקה מצויה (Антоновка обыкновенная), שממנו נגזרים זנים אחרים. הוא פותח על ידי חוקר הטבע ומגדל הצמחים הרוסי החלוץ איוואן מיצ'ורין במטע הניסויים שלו במחוז טמבוב והוצג ב-1888.<ref></ref>

אנטונובקה מפורסמת בארומת הפרי שלה.

== זנים פולניים ==
לפולין יש שני זנים: Antonówka Zwykła (זהה, כמו ברוסיה) ו-Antonówka Biała הידוע גם בשם Śmietankowa (אנטונובקה לבן או שמנת) עם פרי גדול יותר ולבן במידה ניכרת שמבשיל בסוף ספטמבר, אך גם חיי המדף שלו קצרים יותר.<ref name="Dziubiak"></ref>

== קשיחות ועמידות ==
הפופולריות של עץ האנטונובקה מוגברת על ידי יכולתו לעבור חורפים קשים ארוכים, האופייניים באזורים רבים של מזרח אירופה ורוסיה. הוא פופולרי יותר בזכות איכויות שימורי הפירות המעולים שלו ואריכות החיים שלו. תכונות אלו הפכו את הזן הרוסי לפופולרי במיוחד בקרב בעלי הדאצ'ה, והוא עדיין גדל בדאצ'ות במדינות רבות של מדינות ברית המועצות לשעבר, שם הוא מכונה לעיתים קרובות "תפוח העם" (народное яблоко).<ref></ref> העץ סובלני במיוחד למזג אוויר קר, ומכיוון שהוא מייצר שורש אחד ועמוק (יוצא דופן בקרב עצי תפוח), אנטונובקה מופץ לשימוש כשורש לייחור שהוא חלק מהצמח, לרוב החלק התת-קרקעי (שממנו ניתן להפיק צמיחה חדשה מעל הקרקע. אפשר לתאר אותו גם כגבעול בעל מערכת שורשים מפותחת, שאליו מושתל ייחור מצמח אחר). שורש אנטונובקה מספק עץ עמיד לקור (עד 45 מעלות צלזיוס מתחת לאפס), מעוגן היטב, נמרץ, בגודל סטנדרטי.

== שימושים ==
בשל היחס הנמוך יחסית של סוכרים בפרי, תפוחי אנטונובקה מתאימים במיוחד לפאי תפוחים ויין סיידר מאוחר. טעמו של היין קל יותר באופן ניכר מיין מזנים מתוקים יותר. בפולין משתמשים באנטונובקה בעיקר לשימור תפוחים.
קוּרְסְק אנטונובקה

== זן של אנטונובקה ==
אנטונובקה הוא זן עממי בלשון העם, שהחל להתפשט מאזור קורסק ברוסיה במהלך המאה ה-19.<ref></ref> בעוד שהעצים נושאי הפרי לא זכו להכרה רחבה מחוץ לברית המועצות לשעבר, משתלות רבות מחוץ לרוסיה אכן משתמשות בשורשי אנטונובקה, שכן הם מקנים מידה של עמידות חורף לזנים המושתלים האחרים.

== בתרבות ==
סיפורו הקצר המוקדם של איוואן בונין, "תפוחי אנטונוב" (1900), הוא סוג של אודה לזן התפוח הזה כמטאפורה לעולמה הנעלם והולך של האצולה הרוסית בעלת האדמות.

ב-19 באוגוסט 2008 נחשפה אנדרטה לתפוח אנטונובקה בקורסק. הפסל היה של ויאצ'סלב קליקוב, וקוטרו 1.5 מטר.<ref></ref>

== איה אילו ==
האנטונובקה היא הורה, לאיה אילו (יפיפיית הגן) שהוא זן של תפוח מבוית, מאסטוניה.<ref name="List of Apple Cultivars"></ref>

== קישורים חיצוניים ==

* 
* 

== הערות שוליים ==

קטגוריה:המטבח הרוסי
קטגוריה:המטבח הפולני
קטגוריה:תפוח
דוויס איקנוייקס

דוויס איקנוייקס (בלטבית: Dāvis Ikaunieks; נולד ב-7 בינואר 1994) הוא כדורגלן לטבי המשחק בעמדת החלוץ בפ.א. שיאוליאי.

==קריירה==
איקנוייקס התחיל לשחק כדורגל בלייפאיס מטאלורגס. בשנת הצטרף ללייפאיס-2 מטאלורגס מהליגה השנייה וכבש במדיה 17 שערים והיה מלך שערי הליגה כבר בגיל 16 מה שהפך אותו לשחקן הצעיר ביותר שעושה זאת ב-3 באוקטובר 2012 ערך את הופעת הבכורה שלו בקבוצה הבוגרת מליגת העל הלטבית בניצחון 0-3 נגד ונטספילס. ב-29 במרץ 2013 הבקיע את שער הבכורה שלו בקבוצה במשחק הליגה נגד מטה/LU. בסיום העונה המועדון התפרק ואיקנוייקס חתם במועדון החדש שהוקם ליפאייה. עונה לאחר מכן, הבקיע 15 שערים וזכה עם המועדון באליפות הראשונה שלו.

בקיץ חתם בויסוצ'ינה ג'יהלאווה מליגת העל הצ'כית. בשני עונותיו במועדון כבש 19 שערים, שירד בסיומן לליגה השנייה. בקיץ חתם בפ.ק. יבלונץ, אך לא כבש בה במהלך 13 הופעותיו בקבוצה. בינואר הושאל לריגה פוטבולה סקולה מליגת העל הלטבית. בהמשך הוא לפסטב זלין, מלאדה בולסלאב ולייפאיה. בקיץ חזר ליבלונץ.

ב-22 בינואר 2024 חתם בפ.א. שיאוליאי מליגת העל הליטאית.

==קריירה בין-לאומית==
איקנוייקס שיחק בנבחרות הצעירות של לטביה ורשם 15 שערים ב-40 הופעות בכל הנבחרות הצעירות. ב-1 ביוני 2016 ערך את הופעת הבכורה שלו בנבחרת לטביה במסגרת הגביע הבלטי. ב-2 בספטמבר הבקיע את שער הבכורה שלו בנבחרת במשחק נגד .

==קישורים חיצוניים==

קטגוריה:כדורגלנים לטבים
קטגוריה:חלוצי כדורגל לטבים
קטגוריה:כדורגלני לייפאיס מטאלורגס
קטגוריה:כדורגלני לייפאיה
קטגוריה:כדורגלני מלאדה בולסלאב
קטגוריה:כדורגלני נבחרת לטביה
קטגוריה:ספורטאים זרים בצ'כיה
קטגוריה:ספורטאים זרים בליטא
קטגוריה:כדורגלני פ.ק. יבלונץ
קטגוריה:ילידי 1994
נהר ראשי

יובלים, נחלים, נהרות ונהר ראשי על פי שיטת סטראלר (1957). קטע הנהר הראשי שמקבל סדר רביעי באיור, משמעותו, שמקצהו העליון (בצבע האדום) ועד לשפך הנהר לבסיס הסחיפה הסופי, אין אף יובל מסדר שלישי אלא מסדר שני או ראשון בלבד, או בכלל לא. המונח "נהר ראשי", מקבל ביטוי באיור זה באמצעות הערוץ שצבוע בצהוב ובאדום.]]
נהר ראשי (באנגלית: Main stem או Trunk) בהידרולוגיה הוא הערוץ העיקרי במורד הזרם של נהר, בניגוד ליובליו.<ref></ref><ref name=":0"></ref> הנהר הראשי משתרע לאורך כל הדרך מהמקור שלו ועד למוצא הנהר לבסיס הסחיפה הסופי, שהוא בדרך כלל אוקיינוס או ים.<ref></ref> כל השטח שעליו זורם הנהר הראשי ויובליו, לרבות המדרונות שתורמים לזרימת היובלים, נקרא אגן הניקוז של הנהר הראשי.<ref></ref>

אחד ההיבטים החשובים ביותר של הגאוגרפיה הפיזית הוא חקר הסביבה הטבעית והמשאבים של העולם – אחד מהם הוא מים. מכיוון שתחום זה כל כך חשוב, גאוגרפים, גאולוגים והידרולוגים כאחד משתמשים במיון וסיווג סדרי הנחלים והנהרות, כדי לחקור ולמדוד את גודלם של נתיבי המים בעולם.<ref name=":1" />

מערכות סיווג הידרולוגיות מקצות מספרים ליובלים ולנהרות הראשיים בתוך אגן ניקוז. בשיטת הסיווג על שם סטראלר המקובלת בגאומורפולוגיה מאז 1957,<ref></ref> ערוצים ללא יובלים נקראים ערוצים "מסדר ראשון"; כששני ערוצים מסדר ראשון נפגשים, הם יוצרים ערוץ מסדר שני; כאשר שני ערוצים מסדר שני נפגשים, הם יוצרים ערוץ מסדר שלישי; וכן הלאה. ערוץ הנהר הראשי מסווג בסדר הגבוה ביותר, רק מאותו קטע של הנהר הראשי, שקולט את היובל מהסדר הגבוה ביותר מבין היובלים.<ref name=":0" /> ראו האיור משמאל.

בארצות הברית, הערוץ הראשי של נהר המיסיסיפי מקבל את מספר סטראלר של 10. כלומר, ערוץ מסדר עשירי. זה הערך הגבוה ביותר שמקבל נהר ראשי בארצות הברית. שמונה נהרות, בהם נהר קולומביה, מגיעים לסדר תשיעי. נחלים מסדר ראשון, ללא יובלים כלל, הם הנפוצים ביותר. יותר מ-1.5 מיליון מהנחלים הקטנים הללו, עם אגני ניקוז ממוצעים של 2.6 קמ"ר בלבד, זוהו בארצות הברית בלבד.<ref name=":0" /> מחוץ לארצות הברית, נהר האמזונאס מגיע לערוץ מסדר 12, מה שהופך אותו לנהר בעל הסדר הגבוה ביותר בעולם.<ref name=":1"></ref>

סדר הערוצים השונים באגן הניקוז, עוזר גם לביוגאוגרפים וביולוגים כדי לקבוע אילו סוגי חיים עשויים להיות נוכחים בנתיב המים. זהו הרעיון מאחורי קונספט "רצף הנהר" (River Continuum) – מודל המשמש לקביעת מספר וסוגי האורגניזמים הנמצאים בערוץ בגודל נתון. יותר סוגי צמחים, למשל, יכולים לחיות בנהרות מלאי משקעים הזורמים לאט יותר (זרימה שכבתית/למינרית) כמו המיסיסיפי התחתון, מאשר יכולים לחיות ביובל בעל זרם מהיר (טורבולנטי) של אותו נהר.<ref name=":1" />

לאחרונה, סדר הנחלים שימש גם במערכות מידע גאוגרפי (GIS) למיפוי רשתות נהרות. האלגוריתם, שפותח ב-2004, משתמש בווקטורים (קווים) כדי לייצג את הזרמים השונים, ומחבר אותם באמצעות צמתים (המקום במפה שבו שני הווקטורים נפגשים). על ידי שימוש באפשרויות השונות הזמינות ב-ArcGIS, המשתמשים יכולים לשנות את רוחב הקו או הצבע כדי להציג את סדרי הזרם השונים. התוצאה היא תיאור נכון טופולוגית של רשת הזרמים שיש לה מגוון רחב של יישומים, בין אם הוא משמש GIS, ביוגאוגרף או הידרולוג, סדר זרמים הוא דרך יעילה לסווג את נתיבי המים בעולם, ומהווה שלב מכריע בהבנה וניהול של ההבדלים הרבים בין נחלים בגדלים שונים.<ref name=":1" />

== ביאורים ==

== הערות שוליים ==

קטגוריה:גאוגרפיה
קטגוריה:נהרות
קטגוריה:גאומורפולוגיה
קטגוריה:צורות נוף פלוביאליות
עיינאתא

עיינאתא (בערבית: عيناتا; בהגייה ספרותית: עַיְנַ֫אתַא, בהגייה מדוברת לבנונית: עַיְנֵ֫אתַא) הוא כפר לבנוני שיעי במחוז דרום לבנון, בנפת בינת ג'בייל. הכפר שכן צפונית לעיירה בינת ג'בייל, וכיום הוא נראה כחלק ממנה, אך שומר על עצמאותו.

==גאוגרפיה==
עיינאתא שוכנת על רמה, בגבהים משתנים, בגובה ממוצע של כ-740 מ' מעל פני הים. כקילומטר מצפון לכפר שוכן . כ-6 ק"מ מדרום לכפר עובר הגבול עם ישראל.

== היסטוריה ==
על פי מסורת יהודית מימי הביניים, שם אביו של השופט שמגר בן ענת לא היה ענת, אלא זה היה שם עירו. על פי המסורת עיינאתא היא "בית ענת" הנזכרת במקרא כעיר בנחלת שבט נפתלי. ברשימת הקברים "יחס האבות והנביאים" וכן בספר "ייחוס הצדיקים" נזכרה תבנין ("חמנין") כמקום שם קבור שמגר בן ענת ועל קברו שני עמודי שיש. בספרים "קברי אבות" ו"קבלת צדיקי א"י" נכתב "ובתמנת – (קבור) שמגר בן ענת ועליו כיפה". כותב המאמר שכתב על אודות המסורת דיווח שקברו של שמגר ידוע בקרב המוסלמים והמתואלים המתגוררים בסביבה וכי הם קוראים לו בשם סתמי "א-נבי א־צדיק", כלומר הנביא הצדיק. בקרבת הקבר הזה, נמצא כפר ערבי בשם "אליהודיה" – היהודית. שם הנקרא גם על כפרים ערבים אחרים בארץ ומרמז על יישוב יהודי שהתקיים בהם.

יוחנן אהרוני הציע כי עיינתה הייתה "עין חצור" הנזכרת בגבול נחלת שבט נפתלי: וכן הייתה רשומה ברשימות הטופוגרפיות של תחותמס השלישי.

החוקר ואן דה ולדה הציע בשנת 1854 לזהות את הכפר עם בית ענת הנזכרת אף היא בגבולות נחלת שבט נפתלי. להצעה זו הצטרפו ויליאם מקלור תומסון, בשנת 1859, ויקטור גרן, בשנת 1880, וכן הגאוגרף הגרמני בשנת 1892.

ויליאם תומסון שביקר במקום, מצא יסודות, עמודים ושרידי מקדשים, ביערות שליד הכפר וזיהה אותם עם ישוב עתיק בשם "קבריח'א". הוא ציין ש"כל האזור עמוס באתרים עתיקים נטושים".<ref name="Thomson1859">Thomson, 1859, p. [https://archive.org/stream/landandbookorbi05thomgoog#page/n325/mode/1up 315]</ref>

=== העידן העות'מאני ===
בשנת 1596, הופיע הכפר עיינאתא ברישומי המס של האימפריה העות'מאנית, ככפר ב תבנין בליווה של צפת, עם אוכלוסייה של 111 בתי אב ו-22 רווקים, כולם מוסלמים. הם שילמו מיסים על מוצרים חקלאיים ו"הכנסות מזדמנות" בסכום של 10,560 אקצ'ה.

ויקטור גרן ביקר בכפר בשנת 1875 ומצא בו 400 תושבים מתואלים.

בשנת 1881, במסגרת הסקר של הקרן לחקר ארץ ישראל (SWP) נכתב: 

=== חזבאללה ===
בשנות ה-90 החל חזבאללה להתבסס בכפר ובסביבתו. במהלך מלחמת לבנון השנייה תקף צה"ל מטרות בכל האזור. חלק מבתי הכפר נהרסו בתקיפות.

== אוכלוסייה ==
יש אוכלוסייה של כ-5,000 (ירידה ל-1,300 בחורף) היא נכבשה על ידי ישראל ורוב התושבים היגרו לפרבריה הדרומיים של ביירות. ישראל פרשה מהאזור בשנת 2000 והיא ראתה בניית דיור מאז אותה תקופה. באזור מגדלים טבק וזיתים.

== אדמה ==
שטחה של עיינאתא הוא כעשרים אלף דונם. על רוב השטח מגדלים טבק וזיתים.

== שונות ==
משפחתו של מוחמד חוסיין פדלאללה מתגוררת בעיינאתא.

== הערות שוליים ==

קטגוריה:מחוז א-נבטיה: יישובים
קורדיאל (ממתק)

קורדיאל (באנגלית: Cordial) הוא סוג של ממתק המכיל מילוי נוזלי.

== מאפיינים ==
המילוי הנוזלי מיוצר בתוך מעטפת שוקולד, או מוכנס אליה. מוצר קונדיטוריה ידוע מסוג זה הוא קורדיאל הדובדבן, בו מעטפת השוקולד מכילה דובדבן בנוסף לליקר או ברנדי מתוק.

== התהליך ==
המרכז הנוזלי המצוי בחלק מהקורדיאלים נעשה באמצעות אינוורטאז (האנזים מופק בדרך כלל משמרים), אשר מבצע הידרוליזה של סוכרוז במילוי, תהליך שיכול להימשך עד שבועיים. התהליך מצריך יישון של הקורדיאל באחסון לפני צריכתו כדי להבטיח שהמילוי הפך לנוזלי. מילויים לדוגמה הם דובדבן, תות, פטל ואוכמניות.<ref></ref>
== קישורים חיצוניים ==

== הערות שוליים ==

קטגוריה:ממתקים
קטגוריה:קינוחים ממולאים
ימה (שיר)

"יַמָה" הוא שיר מסוגת מוזיקה חסידית ופופ שהוציא בני פרידמן ב-2022. מאוחר יותר באותה השנה יצא גם בקליפ בהפקה של "עולם ומלואו" בו נראה פרידמן רץ לאורכה ולרחבה של ארץ ישראל, על הרים, בעמקים ובגאיות, ביבשה ובים כשעם שלם מצטרף לריצתו ברחבי הארץ.

== השיר ==
השיר נכתב והולחן על ידי אלי קליין והופק על ידי אלי קליין ואיצי ברי. נכון ל-2024 זכה ליותר מ-5 מיליון צפיות באתר יוטיוב, והוא אחד השירים המצליחים ביותר של בני אי פעם. השיר גם זכה בשיר השנה, במקום הראשון במצעד השנה של קול חי מיוזיק, ובמקום השני (מתוך 30) במצעד של רדיו "קול פליי".

מילות השיר, "ימה, קדמה, צפונה ונגבה" הם שמות הכיוונים "מערב, מזרח, צפון ודרום" (בהתאמה) לפי השפה המקראית,<ref></ref> ומבטאים את כל כיווניה של ארץ ישראל. (בראשית י"ג, פסוק י"ד).

פרידמן הסביר בראיון על מהות השיר: "בשיר ימה אנחנו רואים את אהבה שיש להקב"ה לעם ישראל, הקב"ה נתן לנו במתנה את הארץ. כולם מכירים את הרש"י הראשון בתורה, שכולל שאלה ותשובה שהם יסוד חיותינו בארץ ישראל: 'למה פתח את התורה בברית… בשמיים והארץ…' רק כדי שנדע שכל העולם שייך לו. וכשנתן את הארץ לעם ישראל אז הזכות בידו, וכן הוא עשה, נתן את הארץ האהובה עליו – לנו! ולכן, כל סנטימטר בארץ ישראל שייך לעם ישראל שקיבלה במתנה".<ref></ref>

== קישורים חיצוניים ==
* [https://youtu.be/nUY6TMUza6g?si=36IISmfJSJLC9N_5 ימה בביצוע בני פרידמן, יוטיוב]

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירים בעברית
על תמימות וחופש (סרט)

על תמימות וחופש (במקור: Land and Freedom, בתרגום חופשי: אדמה וחופש) הוא סרט דרמה בריטי מ-1995 בבימויו של קן לואץ'. הסרט מספר אודות צעיר בריטי שנלחם במלחמת האזרחים בספרד.

== עלילה ==
בליברפול, דייוויד מת בגיל מבוגר לצד נכדתו הצעירה. לאחר מותו, נכדתו מסתכלת בחפציו ממלחמת האזרחים בספרד.

ב-1936, דייוויד (איאן הארט), קומוניסט צעיר ומובטל, מחליט להסתנן לספרד על מנת להלחם במלחמת האזרחים. בהגיעו הוא מצטרף באקראי למיליציה של מפלגת הפועלים של האיחוד המרקסיסטי (POUM) ומכיר שם מתנדבים אידיאליסטיים זרים נוספים. בחזית, דייוויד מתאהב בבלנקה המקומית, בת זוגתו של קוגן, מורד אירי. בעודם משחררים כפרים משליטת החיילים הלאומנים, מתגלעים ויכוחים פוליטיים בין אנשי המיליציה לגבי הגישה הנכונה למלחמה, ומה חשוב ודחוף יותר – מהפכה מעמדתית וביצוע רפורמות קומוניסטיות, או התמקדות בניצחון נגד פרנקו. בנוסף לכך, אנשי המיליציה סובלים מתנאים קשים, מציוד צבאי ישן ומותם של חבריהם בקרב, כולל של קוגן האירי. דייוויד נפצע מרובה ישן, ונשלח להחלמה בברצלונה.

בברצלונה, דייוויד פוגש את בלנקה והם שוכבים. בעודו בעורף, מתערערת תפיסת עולמו: דייוויד נקרע בין נאמנותו לתנועה הקומוניסטית הממסדית ורצונו להצטרף לבריגדות הבינלאומיות, לבין נאמנותו ל-POUM ולבלנקה שמתנגדים לתפיסתם של הסטליניסטים וממשלת הרפובליקה, לפיה יש לשים בצד את המהפכה לטובת ניצחון במלחמה. לבסוף, בעקבות הקרבות הפנימיים בין סיעות הרפובליקנים בברצלונה והדיכוי האכזרי של POUM בידי המשטר הפרו־סובייטי, דייוויד קורע את תעודת החבר שלו במפלגה הקומוניסטית הבריטית וחוזר לחזית אל בלנקה ויתר חבריו. בחזית, POUM סובלים ממחסור בתחמושת ונשק, ולבסוף נעצרים בידי הצבא הרפובליקני שמחרים את נשקיהם, מעצר אלים שבמהלכו בלנקה נהרגת בשוגג. לאחר לווייתה, דייוויד בורח חזרה לבריטניה עם מטפחת אדומה מלאה בעפר מקברה.

בחזרה בהווה, בהלוויה של דייוויד, נכדתו קוראת שיר של הסוציאליסט הבריטי ויליאם מוריס ושופכת לקברו את העפר מקברה של בלנקה ומניפה את אגרופה לצד חבריו.

== ביקורות ==
הסרט זכה לביקורות טובות והיה מועמד לפרס דקל הזהב בפסטיבל קאן.

== ראו גם ==
* מחווה לקטלוניה
* מפלגת הפועלים של האיחוד המרקסיסטי

== קישורים חיצוניים ==
* [https://www.haaretz.co.il/gallery/cinema/2016-07-03/ty-article/.premium/0000017f-e068-d38f-a57f-e67adedd0000 איך השפיעה מלחמת האזרחים בספרד על הקולנוע], אורי קליין, באתר הארץ, ה-3 ביולי 2016.
* 

קטגוריה:סרטי 1995
קטגוריה:סרטים פוליטיים
קטגוריה:מלחמת האזרחים בספרד
חופשי ומאושר (BMW שחורה)

"חופשי ומאושר (BMW שחורה)" הוא שיר של להקת אתניX שיצא בשנת 1998 כחלק מהאלבום ברוכים הבאים לישראל. בהקלטת השיר ובקליפ שלו השתתף בשירה גם הסטנדאפיסט שלום אסייג ששר קטע ראפ.

== רקע לשיר ==
בפרויקט של אתר ynet לקראת צאת האלבום "בטוח" סיפר זאב נחמה על השיר:

== וידאו קליפ ==
בקליפ, מלבד חברי הלהקה, השתתפו גם אלי ומריאנו, סמי הורי ושלום אסייג. הקליפ מתחיל כשרואים את אלי ומריאנו בדמותם של התקליטן "איציק מיוזיק" ונער הבר מצווה רונן שלוש, כשהאחרון נשאל על ידי איציק מיוזיק איזה שיר הוא ירצה להקדיש להוריו, והוא משיב "אני רוצה לשמוע שיר של להקת טטריס, של ג'ימי הנדריקס, של שמנדריקס.", ואז מתקן אותו איציק מיוזיק בהגיית השם הנכון "אתניקס, אתניקס" ואז הוא מציג את אתניX ואת שירם. במהלך בתי השיר, רואים את סמי הורי נוסע במכונית BMW בצבע שחור כשזאב נחמה שר את מה שהורי "אומר", כשהוא מנסה להרשים בחורה, כשברוב השיר ובפזמון רואים את חברי הלהקה רוקדים לצלילי השיר כשהם לבושים בסגנון של שנות ה-70 של המאה ה-20. אחרי 2 הבתים הראשונים והפזמון, רואים את שלום אסייג מבצע קטע ראפ בשיר, תוך כדי שהוא הולך במנהרה ברחוב אלנבי בתל אביב.

== במצעדים ==
במצעד הפזמונים השנתי תשנ"ח, הגיע השיר למקום ה-21.

== קישורים חיצוניים ==
* 
* 
* 

== הערות שוליים ==

קטגוריה:שירי 1998
קטגוריה:סינגלים מ-1998
קטגוריה:שירי אתניX
קטגוריה:שירים בעברית
קטגוריה:שירים שנכתבו על ידי זאב נחמה
קטגוריה:שירים שהולחנו על ידי זאב נחמה
קטגוריה:שירים שהולחנו על ידי תמיר קליסקי
קטגוריה:שירים על מכוניות
קטגוריה:ריקודי עם בישראל: שירים
קטגוריה:סינגלים בהוצאת הליקון
חסן פדלאללה

חסן פדלאללה (בערבית:حسن فضل الله، حسن, בתעתיק מדויק: חסן פצ'ל אללה; נולד ב-1967) הוא פוליטיקאי שיעי לבנוני. החל משנת 2005 הוא חבר הפרלמנט הלבנוני המייצג את מחוז בינת ג'בייל. הוא חבר מחנה 8 במרץ של חזבאללה.<ref>[https://www.nytimes.com/2006/08/15/world/middleeast/15assess.html Testing How Long the Mideast Cease-Fire Can Last]</ref>

== ביוגרפיה ==
פדלאללה נולד בעיינתא שבדרום לבנון. את השכלתו היסודית והתיכונית קיבל במספר בתי ספר בעיינתא ובביירות. הוא סיים את התיכון הציבורי בורג' אל-בראג'נה ב-1985. הוא החל ללמוד בפקולטה לתקשורת המונים באוניברסיטת לבנון, וקיבל תואר בעיתונאות ב-1989. הוא קיבל תואר שני בחינוך מאוניברסיטת סן-ז'וזף ב־1999. הוא קיבל תואר דוקטור מאוניברסיטת סן-ז'וזף בביירות ב-2009. פדלאללה מרצה באוניברסיטת לבנון, הפקולטה לתקשורת המונים, לתואר שני.

החל מסוף שנות ה-80 הוא עומד בראש מחלקת התקשורת של חזבאללה. הוא שימש כמנהל חדשות ומנכ"ל של רדיו נור מ-1988 עד 1998, היה העורך הראשי של העיתון אל-עהד ב-1995, והיה מנהל החדשות של תחנת הטלוויזיה אל-מנאר מ-2001 עד 2005.

הוא מונה לחבר במועצה המדינית של חזבאללה במשך שתי קדנציות רצופות, ושימש בתפקיד מ-1998 עד 2004. בשנת 2005 נבחר כחבר הלשכה המדינית של חזבאללה במחוז בינת ג'ביל, ובשנת 2009 נבחר מחדש.

בנוסף, הוא משמש כיו"ר ועדת התקשורת בפרלמנט הלבנוני וחבר ועדות הכספים, התקציב, החינוך, ההשכלה הגבוהה והתרבות.

=== חיים אישיים ===
נשוי לאישה ממשפחת פקיה, ואב לארבעה ילדים.

== הערות שוליים ==

קטגוריה:פוליטיקאים לבנונים
קטגוריה:טרוריסטים לבנונים
קטגוריה:פעילי חזבאללה
קטגוריה:ילידי 1967
ע'אזיה

עַ'אזִ֫יֶּה (בערבית: الغازية; בתעתיק מדויק: אלע'אזיה) הוא כפר לבנוני שיעי במחוז דרום לבנון, בנפת צידון, כ-4 קילומטרים דרומית לעיר צידון, בסמוך לכביש החוף הלבנוני (מספר 51). ממזרח לע'אזיה שוכן הכפר הנוצרי ומדרום שוכן הכפר קנארית.

== אטימולוגיה ==
על פי המסורת הכפר נקרא על שמו של חוקר החדית' הישאם בן אל-ע'אז בן רביעה בן עַמְר בן עוף בן זוהיר, אבי עבדאללה , שכינויו היה: "אבו עבאס אל-גַ'רַשי א-דימשקי א-סַּ֗יְדאווי", שהגיע למקום בשנת 781 (שנת 159 בלוח ההיג'רי) ואחר כך צאצאיו אכלסו את המקום.<ref name=":1"></ref>

בתקופת ממלכת הצלבנים בצידון נרשם היישוב בשם GAZIA.<ref name=":1" />

== היסטוריה ==
ע'אזיה נפגעה מרעידת האדמה של 1837. קרסו 14 בתים ושבעה בני אדם נהרגו.

במהלך שנות התשעים החל חזבאללה להתבסס בכפר ובסביבתו. במהלך מלחמת לבנון השנייה, ב-7 וב-8 אוגוסט 2006, הפציצו מטוסי צה"ל מטרות של חזבאללה בכפר ובסביבתו.

בתאריך 19 פברואר 2024, במהלך מלחמת חרבות ברזל, צה"ל תקף מחסני נשק של חזבאללה ביישוב ובסביבתו.<ref></ref>

== אוכלוסייה ==
בשנת 2014 חיו בכפר 7,221 תושבים בעלי זכות בחירה לפרלמנט הלבנוני.<ref></ref>

== אדמה ==
שטח הכפר הוא 15,000 דונם.

== תעסוקה ==
הכפר ע'אזיה הוא אחד ממרכזי העסקים הגדולים בדרום לבנון ונמצא בו בית זיקוק גדול לדלק הקשור למיזם צינור הנפט הטרנס-ערבי (TapLine).<ref></ref>

== שונות ==
בכפר הוקמה ופועלת קבוצת הכדורגל ובקיצור "ע'אזיה", המשחקת בליגה הלבנונית הראשונה.<ref></ref>

==קישורים חיצוניים==

== הערות שוליים ==

קטגוריה:לבנון: יישובים
צחי חזן

צחי חזן הוא שחקן וסטנדאפיסט ישראלי.

== ביוגרפיה ==
גדל בצפת. חזן עבד חמש שנים כסוהר בשירות בתי הסוהר ושירת בכלא צלמון. בשנת 2009 עזב את עבודתו ועבר מצפת לתל אביב על מנת להתחיל קריירה כשחקן וסטנדאפיסט.

בשנת 2009 הופיע בתוכנית הסטאנדאפ "ביפ קומדי האוס".

בשנים 2013–2018 גילם את משה דוקרני/מוש דוקרונובסקי בסדרת הילדים הקומית של HOT "הקלמרים".

בשנים 2013–2020 השתתף בסדרה הקומית של שלום אסייג "שנות ה-80" גילם את דדה גבאי, בנו של אהרון, עבריין שכונתי של טירת הכרמל, פורץ לבתים וגונב דברים עם חברו הטוב דודו, נודע כ"הפורץ הטוב ביותר בטירה".

בשנת 2015 התארח בעונה החמישית בסדרת דרמת הנוער של ערוץ הילדים למנויי HOT "גאליס".

בשנת 2016 התארח בעונה הראשונה של הסדרה הקומית של אדיר מילר שנקראת "צומת מילר" בתור העבריין ניר שווישה. באותה השנה שיחק בסדרה של HOT "עקרון ההחלפה".

בשנת 2017 גילם סוכן ממתקים בסדרת הילדים הקומית של ערוץ הילדים "המלון של פיני". באותה השנה גילם את העבריין יוסי טווינה בתוכנית הרשת שיצרו רן סופר ורוני ששון שהעולה ליוטיוב ושנקראת "בסלון אצל ששון".

בשנים 2019–2020 השתתף בסדרה הקומית של כאן 11 "שב"ס" שיחק בתפקיד ליעוז.

בשנת 2020 שיחק את דניאל דאהן בסדרה הקומית "נבסו". באותה השנה שיחק עובד בפיצוצייה בסדרה הקומית של Yes "לעבור את הלילה".

בשנת 2021 גילם את דמותו של סנגור ארזי בסדרת הדרמה של כאן 11 "פמת"א". באותה השנה שיחק בסדרה הקומית של קשת 12 "מה שבע" בתור בני.

בשנת 2022 שב לגלם את דמותו של דדה גבאי בעונה הראשונה של הסדרה "שנות ה-90" סדרת ההמשך של "שנות ה-80".

בשנת 2024 השתתף בתוכנית הרדיו של דידי הררי שנקראת "דידי לוקאלי".

== חיים אישיים ==
בשנת 2016 נישא לדוגמנית שיר איטח (גרושתו של הכדורגלן אביב חדד) ועבר להתגורר איתה בשדרות.

== קישורים חיצוניים ==
* 
* [https://www.facebook.com/p/צחי-חזן-עמוד-הצחוק-הרשמי-100044314425439/?_rdr צחי חזן], ברשת החברתית פייסבוק
* 
* [https://www.ishim.co.il/p.php?s=צחי+חזן צחי חזן], במיזם "אישים" לתיעוד היצירה הישראלית
* 
* 
* 
*
תאליה (נימפה)

במיתולוגיה היוונית תאליה (ביוונית עתיקה: Θάλεια; לפרוח, להיות ירוק) הייתה נימפה בתו של הפייסטוס ואמם של הפליקוי.<ref></ref> מייצגת את השימוש באפר געשי כדשן.

==במיתולוגיה==
מקרוביוס (המאה ה-5) מספר כיצד זאוס התעלס איתה ליד נהר סימת'ה בסיציליה. היא קברה את עצמה באדמה כדי לברוח מנקמתה של הרה. ילדיה, הפליקוי נולדו מתחת לפני האדמה.<ref></ref>

==קישורים חיצוניים==

* 

== הערות שוליים ==

קטגוריה:נימפות
קטגוריה:אלים כתוניים
קטגוריה:אלות אדמה
קטגוריה:אלות טבע
פרנצ'סקו קלצונה

פרנצ'סקו קלצונה (באיטלקית: Francesco Calzona; נולד ב-24 באוקטובר 1968) הוא מאמן כדורגל איטלקי המשמש כמאמן נבחרת סלובקיה בכדורגל.

== קריירת אימון ==
לקלצונה הייתה קריירה קצרה מאוד ככדורגלן, והוא הופיע שלוש פעמים בלבד כקשר במדי ארצו בסרייה ב', לצד הופעה בודדת בקופה איטליה.

קלזונה עבד כמאמן חובב וכסוחר קפה במהלך שנות ה-90. במהלך עונת 1999/2000, כשאימן את טגולטו החובבנית, הגיש את התפטרותו מהקבוצה והציע למנות למחליפו את מאוריציו סארי, שהיה אז חובבני גם הוא. מאז הוא הפך לחלק מצוות האימון של סארי, והיה העוזר הראשי שלו כשאימן בפרוג'ה, אלסנדריה, סורנטו, אמפולי ונאפולי.

ב-2020 הוא מונה לעוזרו של אאוזביו די פרנצ'סקו בקליארי, וחזר לנאפולי בשנה שלאחר מכן כמנהל טכני לצד המאמן לוצ'אנו ספאלטי.

ב-30 באוגוסט 2022 מונה קלצונה למאמן נבחרת סלובקיה בכדורגל, והוביל אותה להעפלה ליורו 2024.

ב-19 בפברואר מונה לראשונה למאמן ראשי בקבוצה מקצוענית, כשהחליף את וולטר מצארי כמאמן נאפולי מהסרייה א'. ב-5 ביוני 2024 הוחלף על ידי אנטוניו קונטה.

== קישורים חיצוניים ==

== הערות שוליים ==

קטגוריה:מאמני כדורגל איטלקים
קטגוריה:כדורגלני ארצו
קטגוריה:מאמני נאפולי
קטגוריה:איטלקים שנולדו ב-1968
אלי נדלמן

אלי נדלמן, באנגלית: Elie Nadelman ( 20 בפברואר 1882 - 28 בדצמבר 1946) היה פסל פולני-אמריקאי, מאסכולת פריז ואספן אמנות עממית.<ref></ref><ref name=":0"></ref>

== שנים מוקדמות ==
נדלמן נולד למשפחה יהודית בוורשה 1882. הוא למד זמן קצר בורשה ולאחר מכן ביקר במינכן ב-1902, שם החל להתעניין בעתיקות קלאסיות. הוא התגורר בפריז בין השנים 1904 ל-1914, מעורב באופן הדוק עם האוונגרד, והציג בבסלון הסתיו בפריז מ-1905 עד 1908. תערוכת היחיד הראשונה שלו הייתה ב-1909 בפריז. שם הציג סדרה של ראשי נשים קלאסיים מגבס וברונזה וציורים קוביסטים. הציור הקוביסטי נרכש על ידי ליאו שטיין, שהביא את פיקאסו לסטודיו של נדלמן ב-1908. <ref>The Sculpture of Elie Nadelman (exhibit catalogue by L. Kirstein, New York, MOMA, 1948</ref> לעבודתו של נדלמן בתקופה מוקדמת זו (1905–12) <ref></ref> הייתה חשיבות מכרעת בפיסול המודרני של תחילת המאה ה-20.
בלרינה, 1920
לאחר פרוץ מלחמת העולם הראשונה, הוא עבר לארצות הברית והפך לאזרח אמריקאי ב-1927. הוא נישא לגברת ויולה פלנרי, יורשת עשירה, ב-1920. <ref></ref> הוא ואשתו הרכיבו אוסף גדול של אמנות עממית והקימו מוזיאון לאמנויות עממיות בריברדייל, ניו יורק ב-1925.<ref name=":0" /> עם זאת, הסגנון שלו היה לפעמים קלאסי, לפעמים דקורטיבי, ולפעמים סוג חדש של אמנות עממית אורבנית מתוחכמת. הוא ניסה ליצור מהדורות גדולות ולא יקרות של דמויות קטנות, פשוטות, קלאסיות. בסך הכל, נדלמן אסף אלפי יצירות אמנות עממית והוסיף אותן לאוסף העצום שלו.

=== השפל הגדול ===
משנות ה-20, ועד מותו, חי ועבד נדלמן בשכונת ריברדייל בברונקס. <ref></ref>

כאשר עושרו נעלם בשפל הגדול, עבודותיו לא הצליחו לעניין את עולם האמנות. הוא לא קיבל הזמנות מלבד דיוקנאות. בשנת 1937 נמכר האוסף של המוזיאון לאמנויות עממיות לחברה ההיסטורית של ניו יורק.[2] הוא ערך את תערוכת היחיד האחרונה שלו ב-1930 (בפריז). ב-1935 רבים מדמויות הגבס ומגילופי העץ שלו נהרסו על ידי פועלים שנשלחו לשפץ את הסטודיו שלו. נדלמן שמר את כל עבודתיו שלפני 1935 בעליית הגג ובמרתף ביתו בריברדייל והשאיר אותה שם כדי שיתפוררו.

לאחר מותו, בריברדייל, ב-28 בדצמבר 1946, שוחזר הפסל שלו "דמות באוויר הפתוח", והוצג מחדש ברטרוספקטיבה ב-MOMA, ניו יורק. המוניטין שלו גדל מאז מותו, ועבודתו נמצאת במוזיאונים מרכזיים רבים והוא מוזכר בתולדות האמנות האמריקאית.<ref>Haskell, Barbara, Elie Nadelman: Sculptor of Modern Life, Whitney Museum: New York, 2003</ref>

== קישורים חיצוניים ==

== הערות שוליים ==

קטגוריה:פסלים אמריקאים
קטגוריה:פסלים יהודים
קטגוריה:מהגרים מפולין לארצות הברית
קטגוריה:אמריקאים שנולדו ב-1882
קטגוריה:אמריקאים שנפטרו ב-1946
B90

B90, או Nuclear Depth Strike Bomb ובקיצור NDSB הייתה פצצת מימן אמריקאית שתוכננה במעבדה הלאומיות לורנס ליברמור באמצע שנות ה-80 עד סוף שנות ה-80 ובוטלה לפני הכניסה לשירות הצבאי עקב סיום המלחמה הקרה.<ref name="nuke-arch-us-nukes"></ref><ref name="warheads"></ref>

עיצוב ה-B90 נועד לשימוש כנשק מטוס ימי, לשימוש כפצצת עומק גרעינית וכפצצת תקיפה יבשתית. הוא נועד להחליף את הפצצה הגרעינית B57 ששימשה את חיל הים. תכנון פצצת B90 נכנס להנדסת פיתוח שלב 3 וקיבל את הקוד המספרי ביוני 1988.

ה-B90 הייתה בקוטר 34 סנטימטרים ובאורך של 3 מטרים, ומשקלה עמד על 350 ק"ג. העצמה של ה-B90 תוארה כשקולה ל 200 קילוטון של TNT.<ref name="nuke-arch-us-nukes" /><ref name="warheads" />

תוכנית ה-B90 בוטלה בספטמבר 1991 יחד עם ראשי הנפץ הגרעיניים W89 ו-W91 ודגמי טילי AGM-131 SRAM II ו-SRAM-T. לא נבנו דגמי ייצור של B90, אם כי ייתכן שיחידות בדיקה נבנו; ניסויי הנשק הגרעיני של ארצות הברית נמשכו עד 1992.<ref name="nuke-arch-us-nukes" />

== קישורים חיצוניים ==
* [http://scipp.ucsc.edu/~haber/UC_CORP/jendrese.htm דוח מצב של מעבדות הנשק הגרעיני של אוניברסיטת קליפורניה 1989]
* [http://nuclearweaponarchive.org/Usa/Weapons/Allbombs.html ארכיון הנשק הגרעיני], באתר nuclearweaponarchive.org

== הערות שוליים ==

קטגוריה:נשק תרמו-גרעיני
קטגוריה:אמצעי לחימה אמריקאיים
לא היה מעולם

"לא היה מעולם" הוא שיר של הזמרת-יוצרת הישראלית יסמין מועלם. השיר נכתב והולחן על ידי יסמין מועלם והופק בידי מועלם וטהר שפי רפלד. השיר יצא לאור כסינגל ב-7 ביוני 2022 על ידי חברות התקליטים תקליטי יהלום והליקון ושימש כשיר הנושא של סדרת הטלוויזיה הישראלית בלאדי מורי.

== רקע ויציאה לאור ==
ב-18 במאי 2022 פורסם כי הזמרת-יוצרת הישראלית יסמין מועלם תשיר את שיר הנושא של סדרת הטלוויזיה הישראלית "בלאדי מורי"<ref></ref><ref></ref>. השיר נכתב והולחן על ידי יסמין מועלם<ref name=":0"></ref><ref name=":1"></ref><ref name=":2"></ref> ונשאר במגירה במשך תקופה עד שפנו אליה יוצרי הסדרה<ref name=":1" />. בריאיון לגיל משעלי מ"מאקו" סיפרה מועלם:

הסדרה עלתה לשידור לראשונה ב-2 ביוני 2022 וב-7 ביוני יצא השיר לאור כסינגל על ידי חברות התקליטים תקליטי יהלום והליקון. השיר הופק בידי מועלם וטהר שפי רפלד<ref name=":0" /><ref name=":2" />.

== ניתוח מוזיקלי ==
בן שליו מעיתון "הארץ" כתב כי השיר משלב באופן יפה בין גרוב ברזילאי להשפעות מבית לורין היל ויהודית רביץ<ref></ref>. לגבי תוכן השיר הסבירה מועלם:

בריאיון לאתר "וואלה!" הוסיפה:

== וידאו קליפ ==
הוידאו קליפ של השיר נכתב ובוים על ידי תמר גור והופק בידי איילת אימברמן. בקליפ משולבים קטעים של מועלם שרה לבדה יחד עם קטעים של השחקניות רותם סלע ונעמי לבוב מתוך "בלאדי מורי"<ref name=":0" />.

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי יסמין מועלם
קטגוריה:שירים בעברית
קטגוריה:שירים שנכתבו על ידי יסמין מועלם
קטגוריה:שירים שהולחנו על ידי יסמין מועלם
קטגוריה:סינגלים בהוצאת הליקון
לוחמי החופש הכלכלי

לוחמי החופש הכלכלי (באנגלית: Economic Freedom Fighters או בקיצור EFF) היא מפלגת שמאל רדיקלי מרקסיסטית-לניניסטית<ref name=":0"></ref> ולאומנית שחורה<ref name=":1"></ref><ref></ref> בדרום אפריקה. היא נוסדה על ידי נשיא ליגת הנוער של הקונגרס הלאומי האפריקני לשעבר, יוליוס מאלמה, ובעלי בריתו, ב-2013.<ref></ref> מאלמה הוא מנהיג המפלגה. כיום היא המפלגה השלישית בגודלה בשני הבתים של הפרלמנט של דרום אפריקה.

מאז הקמתה, ה-EFF השמיעה הצהרות גזעניות ושנויות במחלוקת על מספר קבוצות מיעוט דרום אפריקאיות, במיוחד כלפי דרום אפריקאים לבנים.<ref name=":2"></ref><ref name=":3"></ref><ref></ref> בנוסף, היא הואשמה באנטישמיות, כיוון שהיא מתייחסת לישראל כמדינה "רעה" ודוגלת בהשמדתה.<ref></ref> במהלך מלחמת חרבות ברזל, מאלמה הצהיר על תמיכת המפלגה בארגון הטרור חמאס ובמתקפת הפתע על ישראל ב-2023, והודיע וכי אם המפלגה תנצח בבחירות 2024, היא תשלח נשק על מנת לסייע לארגון חמאס.<ref></ref>

==קישורים חיצוניים==
* 

==הערות שוליים==

קטגוריה:דרום אפריקה: מפלגות
קטגוריה:מפלגות קומוניסטיות
קטגוריה:מפלגות אנטי-ציוניות
למז"ק

למז"ק הוא פודקאסט קומי ישראלי עצמאי. על פי התיאור של הפודקאסט הוא עוסק בדברים מוזרים ו/או איזוטרים ושואל למה הם קיימים. 

משתתפי ההסכת הקבועים הם שלושה אנשים בשם גל, חגי, וליבי (השמות המלאים של השלושה אינם נאמרים בפירוש בפודקאסט, מלבד לשמו של חגי (חגי גילר), שידוע גם בתור אמן קומיקס עם שם העט "חגילר".

הנושאים בהם עוסקים הפרקים של הפודקאסט הם מגוונים, אך מרבית הפרקים עוסקים באתרי אינטרנט או ספרים משונים (לעיתים קרובות הנושא קשור למיסטיקה). בין הנושאים שנידונו בפודקאסט: מאמינים ביבשת למוריה, תנועת הראלים, ויקיפדיה העברית, ועוד.

== פורמט ==
ככלל, בכל פרק השלושה דנים בנושא אחד (בפרקים מוקדמים שניים, ובפרקי שנה ובפרקי יובל – שלושה או יותר) שחגי מביא, העוסק בנדבך אזוטרי, לעיתים בתרבות האינטרנט, ולעיתים בתופעות וארגונים שאינם אינטרנטיים, ודנים בו במשך בין 25 ל-35 דקות תוך התבדחויות, תיקונים של שגיאות מדעיות שמוצגות בחומרי הפרק, ופרשנויות על הנושא הספציפי שהובא ונושאים נוספים שעולים ממנו. גל משמש במנחה הפודקאסט וכפרשן וליבי משמשת בפרשנית.

בתוך כל פרק נמצאת גם 'פרסומת' הומוריסטית קצרה, שלרוב קשורה לבדיחה שהועלתה בזמן הפרק ומופיעה מיד לאחריה, אך לעיתים קרובות גם לא קשורה לפרק בצורה ישירה כלל. הפרסומת אינה ממומנת על ידי חברות אמיתיות ואינה מיועדת לפרסם אותן, ומוקלטת כמערכון קצר, ברוב הפעמים מתחת ל-30 שניות באורכו.

לעיתים בנוסף לשלושת המשתתפים הקבועים באים להתארח חבריהם של השלושה, ולרוב בפרקים המיוחדים האלו המשתתף האורח הוא זה שמביא את החומר יחד עם חגי או במקומו. האורחת הקבועה היחידה בהסכת היא נעמה וייס, חברה קרובה של המשתתפים הקבועים, אך בפרקים התארחו גם אורחים באופן חד פעמי, כמו למשל יהונתן צוריה המוכר מאתר עין הדג, ודורון פישלר המוכר בין השאר מההסכתים שלו "התשובה" ו"המובן מאליו".

== קישורים חיצונים ==
* 
* 
* 

קטגוריה:פודקאסטים ישראליים
נירוסטה אוסטינית

התכנסות קרן של דפרקציית אלקטרונים (CBED), מיקרוסקופ אלקטרוני, דרך נירוסטה אוסטינית
נירוסטה אוסטינית או פלדת אל-חלד אוסטינית (באנגלית: Austenitic stainless steel) היא אחת מחמשת הקבוצות של פלדת אל-חלד לפי מבנה גבישי (יחד עם פריטית, מרטנזיטית, דופלקס ומוזקנת).<ref></ref> המבנה הגבישי העיקרי שלה הוא אוסטניט (המערכת הגבישית הקובייתית) והוא מונע מפלדות להתקשות על ידי טיפול בחום והופך אותן למעשה ללא מגנטיות.<ref></ref> מבנה זה מושג על ידי הוספת מספיק אלמנטים מייצבי אוסטניט כמו ניקל, מנגן וחנקן. משפחת הסגסוגות אינקולוי (Incoloy) שייכת לקטגוריה של פלדות אל-חלד סופר אוסטניטיות.<ref name="azom800"></ref>

== סדרות AISI 200 ו-300 ==
ישנן שתי תת-קבוצות של נירוסטה אוסטניטית. פלדות אל-חלד מסדרת 300 משיגות את המבנה האוסטניטי שלהן בעיקר על ידי תוספת ניקל ואילו בפלדות אל-חלד מסדרת 200 מחליפים את הניקל במנגן וחנקן, אף שעדיין ישנה תכולת ניקל קטנה, מה שהופך את סדרת 200 לפלדת אל-חלד חסכונית מסוג ניקל-כרום.

פלדות אל-חלד מסדרת 300 הן תת-הקבוצה הגדולה יותר. הנירוסטה האוסטניטית הנפוצה ביותר והנפוצה ביותר מכל הפלדות אל-חלד היא Type304, המכונה גם 18/8 או A2. סוג 304 נמצא בשימוש נרחב בפריטים כמו כלי בישול, סכו"ם וציוד מטבח. סוּג&nbsp;316 היא הפלדת אל-חלד האוסטנית הנפוצה הבאה. כ-300 סדרות, כגון Type316, מכילים גם מעט מוליבדן כדי לקדם עמידות לחומצות ולהגביר עמידות בפני התקפה מקומית כגון קורוזיה וחירוץ.

תוספת החנקן הגבוהה יותר בסדרת 200 מעניקה להם חוזק מכני גבוה יותר מסדרות 300.<ref></ref>

"סגסוגת 20" היא פלדת אל-חלד אוסטניטית בעלת עמידות מצוינת לחומצה גופרתית חמה וסביבות אגרסיביות רבות אחרות אשר תוקפות בקלות סוג&nbsp;316 של פלדת אל חלד. סגסוגת זו מציגה עמידות מעולה בפני פיצוח מתח-קורוזיה בהרתחה של חומצה גופרתית של 20–40%. לסגסוגת 20 תכונות מכניות מצוינות ונוכחות ניאוביום בסגסוגת ממזערת את המשקעים של קרבידים במהלך הריתוך.

== פלדות אל חלד אוסטניטיות עמידות בחום ==
ניתן להשתמש בדרגות עמידות בחום בטמפרטורות גבוהות, בדרך כלל מעל 600°C.<ref></ref><ref></ref>

הן חייבות לעמוד בפני קורוזיה (בדרך כלל חמצון) ולשמור על תכונות מכניות, בעיקר חוזק (לחץ תפוקה) ועמידות לזחילה.

עמידות בפני קורוזיה מסופקת בעיקר על ידי כרום, עם תוספות של סיליקון ואלומיניום. ניקל אינו מתנגד היטב בסביבות המכילות גופרית. זה מטופל בדרך כלל על ידי הוספת עוד Si ו-Al אשר יוצרים תחמוצות יציבות מאוד. יסודות אדמה נדירים כגון צריום מגבירים את היציבות של התחמוצת.

סוג309 ו-310<ref></ref> משמשים ביישומי טמפרטורות גבוהות יותר מ 800°C.

הערה: פלדות אל חלד פריטיות (ferritic stainless steels) אינן שומרות על חוזק בטמפרטורות גבוהות ואינן משמשות כאשר נדרש חוזק.

ניתן לבדוק פלדת אל חלד אוסטינית על ידי בדיקה לא הורסת בשיטת בדיקת נוזל חודר אך לא בשיטת בדיקת החלקיקים המגנטיים. ניתן להשתמש גם בבדיקת זרם מערבולת.

== דרגת התקשות משקעים EN1.4980 ==
תקן EN1.4980 (הידוע גם בשם A286) אינו נחשב אך ורק כפלדה עמידה בחום בתקנים, אלא זוהי מחלקה פופולרית בשל השילוב שלה בין חוזק ועמידות בפני קורוזיה.<ref></ref><ref></ref><ref></ref>

הוא משמש לטמפרטורות שירות של עד 700°C ביישומים כגון:
* תעופה וחלל (מתוקנן ב-AMS5731, AMS5732, AMS5737 ו-AMS5525)
* טורבינות גז תעשייתיות
* רכב, חלקי טורבו וכו'

== הערות שוליים ==

קטגוריה:מתכות
קטגוריה:מטלורגיה
קטגוריה:סגסוגות
קטגוריה:חומרי גלם
קטגוריה:חומרי בניין
קטגוריה:כרום
קטגוריה:פלדה
קטגוריה:ניקל